Diari Oficial de la Generalitat Valenciana


Sumari del DOGV 5337, del 01-09-2006 (2006/9817)

Informació pública de l'anunci del programa de desenvolupament d'actuació integrada sector del sòl apte per a urbanitzar de les normes subsidiàries d'Antella.
--------------------------------------------------------------------------------------------------------------------------------------------------------------

### Dades del document

Número de DOGV
:   5337

Data del DOGV
:   01-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9817


Organisme emissor
:   Ajuntament d'Antella

Tipus de document
:   Anunci

Informació pública de l'anunci del programa de desenvolupament d'actuació integrada sector del sòl apte per a urbanitzar de les normes subsidiàries d'Antella. [2006/Q9817]  
Per l'Acord del Ple, de data 2 d'agost de 2006, s'ha aprovat:  
Aprovar les bases particulars reguladores del programa, que s'hi acompanyen i que s'adeqüen al contingut legalment establit en els articles 131.2 de la Llei 16/2005, de 31 de desembre, Urbanística Valenciana, i 286 del Reglament d'Ordenació i Gestió Territorial i Urbanística. I ordenar-ne la publicació posterior.  
Bases particulars del programa per al desenvolupament de l'actuació integrada del sector de sòl apte per a urbanitzar de les normes subsidiàries d'Antella SAUR.  
Estes bases particulars regulen les normes mitjançant les quals es regirà el concurs de selecció i adjudicació del programa per al desenvolupament d'actuació integrada del sector de sòl apte per a urbanitzar de les normes subsidiàries d'Antella SAUR, al municipi d'Antella (València).  
Índex  
Base 1. Objecte.   
Base 2. Àmbit que cal programar.   
Base 3. Ordenació urbanística vigent i admissibilitat de variants.   
Base 4. Directrius i estratègies que cal observar a l'ordenació que es propose.   
Base 5. Prescripcions tècniques mínimes del projecte d'urbanització.   
Base 6. Solvència econòmica i financera, tècnica i professional exigibles als concursants.   
Base 7. Documentació que cal presentar, model de proposició i termini i lloc on presentar-la.  
Base 8. Criteris d'adjudicació.  
Criteris d'adjudicació relatius a l'alternativa tècnica.  
Criteris d'adjudicació relatius a la proposició juridicoeconòmica.  
Base 9. Adjudicació del programa.   
Base 10. Règim de garanties.  
Base 11. Formalització del contracte per al desenvolupament i execució del programa per al desenvolupament de les actuacions integrades.  
Base 12. Terminis d'execució.   
Base 13. Règim jurídic, interpretació i dret supletori.  
Primera. Objecte  
Estes bases, redactades a l'empara del que establixen els articles 131.2 de la Llei 16/2005, de 31 de desembre, de la Generalitat valenciana, Urbanística Valenciana, i 286 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, tenen com a objecte regular el procediment d'adjudicació del programa per al desenvolupament d'actuacions integrades referit a l'àmbit identificat als plànols que s'hi adjunten, denominat «Sòl apte per a urbanitzar de les normes subsidiàries d'Antella SAUR», i en concret les unitats d'execució 213 del sector esmentat.  
Segona. Àmbit que cal programar  
L'àmbit de l'actuació se circumscriu a les unitats d'execució 2 i 3 del sòl apte per a urbanitzar definit a la documentació gràfica adjunta.  
De conformitat amb el que establix l'article 286.1.a del Reglament d'Ordenació i Gestió Territorial i Urbanística, queda descartada l'opció de presentar alternatives tècniques que suposen una ampliació de l'àmbit territorial que cal programar. Als efectes assenyalats en este apartat, no es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustaments de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que en cap cas estes variacions en el seu conjunt suposen una diferència superior al 10% del total de la superfície proposada.  
Tercera. Ordenació urbanística vigent i admissibilitat de variants  
L'ordenació urbanística és la que es recull en les normes subsidiàries d'Antella, aprovades definitivament per la Comissió Territorial d'Urbanisme, el 7 de novembre de 1995, i publicades en el Butlletí Oficial de la Província de València, de data 2 de gener de 1996, així com en l'homologació modificativa i pla parcial que acompanyen un programa per al desenvolupament d'actuacions integrades que desenvolupa la unitat d'execució 1 del sector SAUR.  
Este instrument de planejament es va aprovar per un acord municipal, de data 29 de desembre de 2004, i es va acorda remetre a la conselleria tant l'homologació com el pla parcial per a l'aprovació definitiva, i ha sigut definitivament aprovat per la conselleria competent en Urbanisme, en data 12 de maig de 2006, i no s'admeten variants pel que fa a l'ordenació estructural establida a l'esmentat document.  
La fitxa de planejament i gestió del sector és la prevista a les normes urbanístiques i als plànols de classificació de les normes subsidiàries, en les quals es delimiten els àmbits homogenis dins del terme municipal les característiques principals dels quals es definixen en l'article 59.1, i no és admissible l'alteració de les directrius d'evolució urbana i d'ocupació del territori ni l'ordenació estructural establides a l'ordenació vigent.  
Pel que fa a l'ordenació detallada, hauran de ser els concursants els qui la proposen, i hi ha les limitacions següents:  
1. No podrà presentar-se una ordenació en què els metres totals de viari siguen inferiors a l'aprovada al pla parcial del sector SAUR.  
2. Els amples de vials no seran inferiors als previstos al pla excepte en el cas de circumval·lacions de zones enjardinades en què es podran definir carrils d'un sol sentit.  
3. No es podrà modificar l'ordenació estructural.  
4. L'alteració de l'ordenació detallada no suposarà una disminució de sòl dotacional, així com tampoc una disminució d'edificabilitat.  
En concret, l'ordenació que es propose haurà d'observar les següents prescripcions tècniques que, amb caràcter mínim, s'hauran de respectar en la redacció de l'alternativa tècnica:  
Denominació: classificació del sòl. Equipaments privats: urbanitzable.  
Classificació del sòl: residencial.  
Edificabilitat neta: 17.641,44 metres quadrats.  
Índex d'edificabilitat: 0,6000 ml/metres quadrats.  
Condicionants de desenvolupament:  
Sectorització: unitats d'execució 2 i 3.  
Sistema d'actuació: programa d'actuació integrada.  
Superfície mínima que cal desenvolupar. Superfície total unitats d'execució 2 i 3:  
Garantir la connexió amb la xarxa viària existent.  
Implantar una xarxa per a sanejament i aigües pluvials.  
Garantir el proveïment d'aigua al sector.  
Garantir el subministrament de mitjana tensió amb els centres de transformació necessaris i el soterrament de la xarxa.  
Altres condicions:   
Garantir el subministrament de gas amb els cabals suficients.  
Quarta. Directrius i estratègies que cal observar en l'ordenació que es propose  
Ja ha quedat exposat que no s'admeten variables pel que fa a l'àmbit (excepte qüestions d'ajustament), ni tampoc de l'ordenació estructural prevista en el planejament general en tramitació.  
No obstant això, en les propostes que formulen els concursants s'haurà de fer al·lusió a aquells objectius que es volen aconseguir amb l'actuació i, en concret, els relatius a la incidència de l'actuació en el desenvolupament del municipi, així com també en la qualitat de vida dels ciutadans sota criteris de sostenibilitat (millorant la qualitat de l'ordenació urbanística, l'entorn urbà, la integració del transport públic, la utilització dels equipaments públics, facilitant l'accés a l'habitatge, etc.).  
Tots els programes hauran de contindre els objectius imprescindibles continguts en l'article 124 de la Llei 16/2005, de 31 de desembre, Urbanística Valenciana.  
Com a condició de connexió s'imposa la necessitat de resoldre els accessos a l'esmentat programa per al desenvolupament d'actuacions integrades i la seua integració en la trama urbana, per la qual cosa es fa necessària l'execució dels vials de circumval·lació del nucli que confronten amb el sector a l'est i al sud tal com es recull al pla parcial.  
En concret, en l'execució de l'actuació s'hauran de resoldre les següents condicions de connexió i integració:  
Condicionants de connexió.  
Xarxa viària: connexió amb el sector, amb accessos des del vial principal que porta al nucli urbà amb el vial previst de circumval·lació.  
Sanejament: correcta canalització fins a l'estació depuradora.  
Pluvials: a estació depuradora.  
Aigua potable: a la xarxa existent al nucli urbà.  
Energia elèctrica: a la xarxa existent al nucli urbà.  
Telefonia: a la xarxa existent al nucli urbà.  
No es podran iniciar les obres d'edificació de solars mentre no estiguen executades les connexions exteriors, i atés que estes han de ser les primeres obres que cal executar, este consistori no autoritzarà llicències.   
Cinquena. Prescripcions tècniques mínimes del projecte d'urbanització  
S'hauran de respectar, amb caràcter mínim en la redacció del projecte de les obres d'urbanització, les establides en l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
Així mateix, i en allò no regulat en les presents bases particulars, el projecte d'urbanització s'ajustarà al que disposa l'article 348 del Reglament d'Ordenació i Gestió Territorial i Urbanística (en relació amb l'article 153 de la LUV) sobre la subjecció d'este a les determinacions del planejament que desenvolupe, així com al que disposa l'article 349 del Reglament d'Ordenació i Gestió Territorial i Urbanística (en relació amb el 157 de la LUV) respecte a les obres incloses en el projecte d'urbanització. Finalment, caldrà ajustar-se al que disposa l'article 350 del Reglament d'Ordenació i Gestió Territorial i Urbanística (en relació amb l'article 156 de la LUV) sobre la documentació integrant d'este.  
Com a qualitats mínimes al projecte es recullen les següents:  
Sanejament:  
Es resoldrà amb conduccions de PVC rígid corrugat i es podran utilitzar les conduccions de formigó en massa o armat per a seccions superiors o igual a 600 mm.  
S'executaran pous de registre amb una distància entre correlatius no superior a 50 metres lineals.  
Tots els pous hauran d'estar proveïts de pates per a poder accedir al seu interior amb marc i tapa articulada, amb tancament clic elàstic, de fosa, pas lliure diàmetre 55 cm, càrrega de ruptura 40 Tm.  
Les connexions particulars projectades hauran d'escometre sempre a les xarxes generals al pou, i no es permet expressament la connexió en tubs sense registre.  
No es permet expressament ubicar línies de sanejament que circulen longitudinalment per davall de les voreres.  
Pluvials:  
S'executaran amb materials, característiques de conduccions i pous idèntics als de la instal·lació de sanejament.  
Els embornals sifònics de dimensions interiors 70x30x90 centímetres es disposaran en la quantitat suficient per a recollir els índexs publiomètrics de la zona cosa que cal de justificar al projecte.  
Aigües potables:  
Les conduccions es realitzaran amb tub de polietilé banda blava, de secció circular, de 75 mm de diàmetre mínim i pressió de treball de 10 atm, i una resistència als 50 anys del 60%.  
Les claus de pas seran de fosa amb junta elàstica, de tipus comporta amb tancament elàstica, instal·lada en la conducció de proveïment d'aigua de PE de diàmetre exterior de 75 mm, col·locada en arqueta de registre de dimensions interiors de 40X40X60 cm.  
Instal·lació de distribució elèctrica en mitjana tensió:  
S'executarà d'acord amb les exigències de les companyies elèctriques i normatives d'aplicació, i no es podrà executar retaxació de càrregues una vegada aprovada la plica adjudicatària per exigències de les companyies receptores de la instal·lació. Els sobrecosts de les obres aniran a càrrec de l'urbanitzador.  
Instal·lació de distribució elèctrica en baixa tensió:  
S'executarà d'acord amb les exigències de les companyies elèctriques i normatives d'aplicació, i no es podrà executar retaxació de càrregues una vegada aprovada la plica adjudicatària per exigències de les companyies receptores de la instal·lació. Els sobrecosts de les obres aniran a càrrec de l'urbanitzador.  
Instal·lació de telefonia:  
S'executarà d'acord amb les exigències de les companyies telefòniques i normatives d'aplicació, i no es podrà executar retaxació de càrregues una vegada aprovada la plica adjudicatària per exigències de les companyies receptores de la instal·lació. Els sobrecosts de les obres aniran a càrrec de l'urbanitzador.  
Qualsevol arqueta en calçades rodades s'executarà amb elements prefabricats de formigó armat reforçat amb camisa del mateix material i tapes de fosa per a càrrega de ruptura 40 Tm.  
Enllumenat públic:  
Els càlculs lumínics hauran de complir amb la normativa en vigor inclòs les CTE.  
Les lluminàries es resoldran per a un acabat tradicional amb cossos model FC.9 sobre bàcul tipus CL.19 d'IEP o semblant, mentre que per a un acabat més actual s'utilitzaran cossos tipus AP.101 o AP.3 sobre bàculs tipus BC.5 o CL.17 d'IEP o semblant. El tipus d'acabat s'elegirà per la superioritat del consistori.  
Per a vianants:  
S'utilitzaran rastells d'altura final no menor de 20 cm, i s'utilitzaran rastells muntables en aquells llocs que siguen necessaris.  
L'acabat dels paviments per a vianants s'executarà amb taulells hidràulics de color i forma que triarà l'administració (formes que asseguren l'antilliscament), sobre solera de formigó.  
Rodades:  
Es resoldran amb capa d'asfalt amb una grossària no inferior a 12 cm sobre subbase de llast de grossària no inferior a 25 cm amb proctor modificat del 100%.  
Els farciments de vials s'executaran amb material seleccionat compactat per a un proctor del 95%.  
S'hauran de valorar els assajos que cal executar als terraplens per a justificar els protor. Els resultats s'hauran de fer arribar a l'administració abans d'executar les subbases.  
Mobiliari:  
A les zones enjardinades s'haurà de col·locar un banc per cada 200 metres quadrats de jardí, als vials s'hauran de col·locar papereres cada 150 metres.  
A zones on es prevegen contenidors s'hauran de col·locar barres d'acer que n'impedisquen el desplaçament.  
Als rebaixos de rastells i passos de minusvàlids s'hauran de col·locar fites de fosa que impedisquen l'accés de vehicles a les voreres.  
Els materials, les formes i els models del mobiliari urbà seran semblants a les acceptades per a la UE-1 d'este sector.  
Sisena. Solvència econòmica i financera, tècnica i professional exigibles als concursants  
1. Segons el que disposa l'article 122 de la Llei 16/2005, Urbanística Valenciana, i en desplegament d'este article, la justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals i de la construcció.  
b) Si es tractara de persones jurídiques, presentació dels comptes anuals o d'extracte d'estos comptes, en el cas que la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, que correspondran com a màxim als tres últims exercicis.  
Si per raons justificades l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, i es podrà basar en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència, almenys, d'un dels seus membres.  
Segons el que disposa l'article 123 de la Llei 16/2005, Urbanística Valenciana, i en desplegament d'este article, la justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada promoguts i gestionats pel concursant. En l'esmentada relació, hauran de fer-se constar tots els programes promoguts i gestionats pel concursant, independentment de la grandària i modalitat d'estos, i es farà una distinció entre aquells que estiguen aprovats i els que es troben en tramitació en el moment de presentar la relació a què al·ludix este apartat.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador. A estos efectes, l'administració podrà acudir als índexs de tecnicitat regulats en el Reglament de Contractes de l'Estat, a efectes merament orientatius.  
d) Declaració que indique la mitjana anual de personal, amb menció, si és el cas, del grau d'estabilitat pel que fa a l'ocupació i del personal directiu de què hi haja disposat durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos. En este apartat cal aclarir que s'admet expressament la figura de la subcontractació per al còmput dels materials, instal·lacions i equip tècnic.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent-hi els mitjans d'estudi i d'investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada. Estes mesures, i mentre no en sorgisquen unes altres de noves, podran ser les publicades pel Ministeri de Mediambient actualment conegudes com a normes ISO.  
Si per raons justificades en cada cas concret l'urbanitzador no està en condicions de presentar les referències sol·licitada per l'ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, i haurà de demostrar en este cas davant l'ajuntament que comptarà amb els mitjans necessaris per a l'execució del programa d'actuació integrada, amb la presentació dels compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
Setena. Documentació que cal presentar, model de proposició i termini i lloc per a la presentació d'estes  
La informació pública dels documents de planejament i d'execució, als quals es fa referència en l'article 293.1 del Reglament d'Ordenació i Gestió Territorial i Urbanística, haurà d'iniciar-se dins del termini de tres mesos a què fa referència en l'article 133.3 de la Llei Urbanística Valenciana. En tot cas, dins del termini màxim indicat, hauran d'haver-se produït totes les publicacions i haver remés tots els avisos.  
La documentació que cal presentar es realitzarà de la manera següent:  
Sobre 1.  
S'hi inclouran aquells documents que integren la personalitat jurídica, capacitat i solvència econòmica i financera, tècnica i professional de l'aspirant a què s'al·ludix en els articles 122 i 123 de la Llei Urbanística Valenciana. Es presentarà en sobre tancat i segellat i contindrà justificació documental dels extrems referits en l'article 133.1, lletres a), b), c), d) e) i f) de la Llei Urbanística Valenciana, i 300 i 301 del Reglament d'Ordenació i Gestió Territorial i Urbanística.  
S'inclourà almenys:  
A) Si concorreguera una societat o empresa haurà de presentar l'escriptura de constitució de la societat inscrita al Registre Mercantil. Tractant-se d'una agrupació d'interés urbanístic es presentarà l'escriptura de constitució, així com la inscripció al Registre d'Agrupacions d'Interés Urbanístic dependent de la conselleria competent en matèria d'Urbanisme.  
B) Els qui compareguen o firmen proposicions en nom d'un altre o en representació d'una societat o persona jurídica presentaran l'escriptura de poder inscrita, si és el cas, al Registre Mercantil o al registre públic corresponent.  
C) Quan l'ofertor actue en nom propi i és una empresa individual haurà de presentar el document nacional d'identitat o la fotocòpia legalitzada d'este document.  
D) Resguard acreditatiu de la fiança provisional.  
E) Resguard acreditatiu de l'ingrés de la taxa segons establixen les bases generals aprovades per este consistori.  
F) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent-hi expressament certificats acreditatius de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
G) Els documents que acrediten els requisits de solvència tècnica i professional, econòmica i financera.  
H) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre-li.  
I) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament de Rotglà i Corberà requerirà a l'adjudicatari proposat la justificació documental íntegra d'estos extrems.  
J) En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat i capacitat, indicant els noms i les circumstàncies dels empresaris que subscriuen les proposicions la participació de cada una d'elles i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
Sobre 2.  
S'hi inclourà la documentació integrant de la proposició juridicoeconòmica, que es presentarà en sobre tancat i el contingut de la qual serà l'establit en l'article 127 de la Llei Urbanística Valenciana i 302 del Reglament d'Ordenació i Gestió Territorial i Urbanística.  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita al Registre de la Propietat, al compliment de les obligacions pròpies d'este urbanitzador, amb ocasió de la firma del contracte per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
C) Full resum de les dades econòmiques rellevants segons el model que s'aprove reglamentàriament.  
D) Descripció dels següents elements economicofinancers:  
a) Pressupost de licitació de l'obra d'urbanització: amb el dèficit comptable establit en l'article 168.1.a i b) de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
c) Despeses de gestió: despeses de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que en cap cas podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a esta modalitat de retribució.  
g) Preu del sòl a efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
Sobre 3.  
S'hi inclourà l'alternativa tècnica del programa, presentada en sobre obert i, addicionalment, en suport informàtic, que contindrà la documentació següent:  
A) Identificació del document de planejament que regule l'ordenació detallada a desenvolupar si este estiguera ja aprovat amb anterioritat al concurs per a la selecció de l'urbanitzador. En qualsevol altre cas l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
B) Àmbit de l'actuació integrada.  
C) Justificació del compliment de les condicions d'integració de l'actuació amb l'entorn.  
D) Existència o no d'agrupació d'interés urbanístic i, si és el cas, estatuts i acords socials d'esta.  
E) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
F) Projecte d'urbanització.  
G) Enunciat dels objectius complementaris que es proposen d'acord amb l'article 124.2 de la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
H) Mesures de control de qualitat i compliment de les normes de qualitat ambiental, si és el cas.  
I) Inventari preliminar de construccions, plantacions i instal·lacions la demolició del qual, destrucció o eradicació, exigisca la urbanització.  
J) Estimació preliminar i general d'aquelles despeses d'urbanització variables l'import del qual, fins i tot sent-ne repercutible als propietaris, no es puga determinar per la concurrència d'ofertes.  
K) Si la proposta de programa modificara l'ordenació estructural, haurà d'incorporar la documentació establida en els articles 72 a 74 de la Llei Urbanística Valenciana.  
El model de proposició que cal presentar s'ajustarà al següent:  
(Nom i cognoms) ., amb DNI ..., en representació de la mercantil ..., amb CIF ... i domicili social a ..., i inscrita al Registre Mercantil d ... amb el número ..., davant de l'Ajuntament d ... compareix i com millor procedisca, dic:  
Que per l'Acord del Ple de l'Ajuntament, en data ..., es va aprovar l'inici del concurs per al desenvolupament i execució del programa d'actuació integrada ... per mitjà de gestió indirecta.  
Que, d'acord amb el que establix l'article 133 de la Llei 16/2005, Urbanística Valenciana, per la present formule proposició per a l'adjudicació de programa d'actuació integrada de les unitat/és d'execució ., de conformitat amb l'alternativa tècnica i la proposició juridicoeconòmica que s'hi acompanyen.  
Pel que s'ha exposat,  
Demane: que es considere presentada esta petició, i que l'admeta, i en virtut d'això considere formulada la proposició per al desenvolupament i execució del programa d'actuació integrada, per mitjà de gestió indirecta, i després del procediment oportú n'acorde l'adjudicació a esta mercantil.  
(Lloc), (data)  
El termini per a la presentació de les proposicions serà de tres mesos des de la data d'enviament de l'anunci al Diari Oficial de la Unió Europea. El lloc serà el Registre d'Entrada de l'Ajuntament d'Antella.  
Conclòs el termini anterior, els concursants hauran d'acreditar, en el termini màxim de dos mesos, el sotmetiment a informació pública dels documents d'ordenació de conformitat amb el que establix l'article 134 de la Llei Urbanística Valenciana.  
En este cas, l'ajuntament no establix un termini superior en la present actuació ja que no concorren especials raons de dificultat o complexitat tècnica.  
Totes les despeses de publicació que es generen aniran a càrrec de qui adquirisca la condició d'agent urbanitzador.  
Huitena. Criteris d'adjudicació  
D'acord amb els articles 312 i 313 del Reglament d'Ordenació i Gestió Territorial i Urbanística, en relació amb els articles 135 i 137.1 de la Llei 16/2005, Urbanística Valenciana, en la present base particular s'assenyalen, per orde decreixent d'importància els criteris objectius que han de servir de base per a l'adjudicació del programa d'actuació integrada, així com la ponderació d'estos determinant per a l'adjudicació de l'actuació, que s'efectuarà sempre motivadament, atenent a les circumstàncies concurrents en este cas.  
Es valoraran amb caràcter independent els documents corresponents a l'alternativa tècnica i a la proposició juridicoeconòmica, d'acord amb els següents criteris de puntuació ordenats de manera decreixent:  
Criteris d'adjudicació relatius a l'alternativa tècnica.  
Els criteris d'adjudicació relatius a l'alternativa tècnica valoraran els següents aspectes, enumerats per orde decreixent d'importància i la ponderació dels quals s'expressa:  
a) Qualitat tècnica de l'ordenació proposada: 50 punts. Esta es dividirà de la forma següent:  
10 punts. Per la inclusió de tècnics municipals designats pel consistori per a la direcció de les obres.  
10 punts. Pel millor disseny de les zones enjardinades i pel seu equipament incloent-hi jocs infantils.  
10 punts. Per millores en les qualitats proposades.  
10 punts. Per estudi detallat de les indemnitzacions de les obres, així com la seua valoració.  
10 punts. Per la introducció de millores destinades a la supressió de barreres arquitectòniques, així com a mesures encaminades a la protecció del medi ambient.  
b) La resolució adequada de la integració de l'actuació en el seu entorn: 10 punts.  
c) La millor estructuració de dotacions públiques i d'espais lliures: 10 punts.  
f) El nombre, disseny i ubicació i qualitat dels habitatges sotmesos a algun règim de protecció: 10 punts. (Calculat el valor inferior dels terrenys destinats a HPO, es reduirà tant les cessions de terrenys com les càrregues urbanístiques respecte dels terrenys de venda lliure en un 19% dins dels quadres de liquidació dels projectes d'urbanització).  
e) Termini d'execució del programa d'actuació integrada.: 6 punts.  
d) La qualitat tècnica de les resolucions proposades per a la urbanització: 5 punts.  
g) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: 5 punts.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts.  
i) Compromisos addicionals assumits voluntàriament i a càrrec seu per l'urbanitzador: 1 punt.  
j) Mitjans per al control de cada una de les prestacions que constituïxen l'objecte del programa: 1 punt.  
El llindar mínim a partir del qual es puntuarà cada una de les alternatives tècniques serà el 30% del total de 100 punts.  
La suma total dels punts de l'alternativa tècnica (total 100 punts), representarà un 65% de la valoració global, en aplicació del que disposa l'article 312.21 del Reglament d'Ordenació i Gestió Territorial i Urbanística, sent-ne l'ús previst característic de l'actuació el residencial.  
Criteris d'adjudicació relatius a la proposició juridicoeconòmica.  
Els criteris d'adjudicació relatius a la proposició juridicoeconòmica valoraran, entre altres, els següents aspectes, enumerats per orde decreixent d'importància i la ponderació dels quals se expressa:  
k) Import de les càrregues d'urbanització, expressat en euros per metre quadrat d'edificabilitat: 35 punts.  
l) La valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient, i major proporció de terrenys propis o d'associats que hagen de quedar afectes amb garantia real inscrita al Registre de la Propietat al compliment de les obligacions especials d'edificació derivades de l'aprovació del programa: 55 punts. La proposta de finançament de càrregues als afectats suposarà un parcial de 15 punts d'este total.  
m) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: 10 punts.  
El llindar mínim a partir del qual es puntuarà cada una de les proposicions juridicoeconòmiques serà el 30% del total de 100 punts.  
La suma total dels punts de la proposició juridicoeconòmica (total 100 punts), representarà un 35% de la valoració global.  
Novena. Adjudicació del programa  
El programa s'adjudicarà a aquella proposta que major puntuació obtinga com a conseqüència de la suma de l'establida en els apartats anteriors, si bé només es consideraran aquelles que superen la puntuació mínima establida per als apartats 1 i 2 de la base novena.  
D'acord amb l'article 137.2 de la Llei 16/2005, Urbanística Valenciana, l'ajuntament disposarà d'un termini de dos mesos, a comptar des de l'obertura de les proposicions per a l'adjudicació del programa d'actuació integrada.  
De no acordar-se l'adjudicació dins del termini establit a este efecte, els concursants tindran dret a retirar les seues proposicions i a la devolució de la garantia provisional.  
L'ajuntament tindrà alternativament la facultat d'adjudicar el desenvolupament i execució del programa d'actuació integrada a la proposició més avantatjosa, per mitjà de l'aplicació dels criteris d'adjudicació indicats en les bases reguladores, sense atendre necessàriament al valor econòmic d'esta, o declarar desert el concurs, i haurà de motivar, en tot cas, la seua resolució amb referència als criteris d'adjudicació establits en les bases.  
Deu. Règim de garanties  
Els qui desitgen participar en el procediment de licitació d'un programa d'actuació integrada hauran de constituir en la forma i als efectes establits en el Text Refós de la Llei de Contractes de les Administracions Públiques, una garantia provisional equivalent al 2% de l'estimació aproximada de les càrregues del programa, impost sobre el valor afegit no inclòs, la qual fa la suma de 936.624,00 euros només a efectes de calcular la garantia provisional.  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
La garantia definitiva, a constituir en la forma i als efectes disposats en el Text Refós de la Llei de Contractes de les Administracions Públiques, s'establix en un 10% del valor de les càrregues d'urbanització, impost sobre el valor afegit no inclòs, del programa d'actuació integrada aprovat. S'ingressarà en el termini màxim de 15 dies, a comptar de la notificació de l'acord d'aprovació i adjudicació del programa.  
Procedirà elevar la garantia definitiva al 20% en els supòsits d'aprovació de programes d'actuació integrada en els qual les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.  
Onze. Formalització del contracte per al desplegament i execució del programa per al desenvolupament de les actuacions integrades.  
De conformitat amb l'article 331 del Reglament d'Ordenació i Gestió Territorial i Urbanística (en relació amb l'article 138 de la Llei Urbanística Valenciana), en el termini d'un mes a partir de la notificació de l'acord d'aprovació i adjudicació definitives del programa a l'urbanitzador, i sempre que s'haja produït aprovació igualment definitiva del projecte d'urbanització, es procedirà a la formalització del contracte per al desenvolupament i execució del PDAI en document administratiu, sota fe pública del secretari municipal. Este contracte tindrà el caràcter de contracte administratiu especial, en compliment del que disposa la legislació de contractes administratius.  
Dotze. Terminis d'execució  
Conclosa la fase de selecció de l'agent urbanitzador, es realitzarà la selecció de l'empresari constructor, amb independència del supòsit de l'article 120.4 de la Llei Urbanística Valenciana.  
S'aplicarà per a la seua selecció el que disposen els articles 120.2 de la Llei Urbanística Valenciana i 82 i següents del Text Refós de la Llei de Contractes de les Administracions Públiques.  
En el termini de dos mesos des de l'aprovació definitiva del projecte d'urbanització i de les seues modificacions i esmenes si n'hi haguera, haurà de presentar-se a l'ajuntament el projecte de reparcel·lació.  
Presentat l'esmentat projecte, una vegada aprovat i realitzada la inscripció de la reparcel·lació, el termini d'execució de les obres d'urbanització serà de 12 mesos.  
El termini per a l'edificació dels solars serà de 48 mesos des del moment que conste la terminació de les obres d'urbanització.  
Tretze. Règim jurídic, interpretació i dret supletori  
Les presents bases particulars s'interpretaren de conformitat amb els principis establits en la legislació urbanística valenciana, fent prevaldre en qualsevol cas aquelles interpretacions que redunden en l'interés públic i la utilitat general, així com les que realitze la pròpia administració en l'exercici de les seues potestats.  
En allò no regulat en estes bases s'aplicarà el que establix la Llei 16/2005, de 30 de desembre, de la Generalitat, Urbanística Valenciana, i, en el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística. Supletòriament, s'aplicarà el que establixen les bases generals aprovades per l'Ajuntament d'Antella i en el Reial Decret Legislatiu 2/2000, de 16 de juny, pel qual s'aprova la Llei de Contractes de les Administracions Publiques i el Reglament General de la Llei de Contractes de les Administracions Publiques aprovat per Reial Decret 1.098/2001, de 12 d'octubre.  
El desconeixement del contracte en qualsevol dels seus termes, dels documents annexos que en formen part o de les instruccions, plecs o normes de tota índole promulgats per l'administració que siguen aplicables l'execució d'allò que s'ha pactat no eximirà el contractista de l'obligació del seu compliment.  
Correspon a l'orde jurisdiccional contenciosadministratiu conéixer les qüestions que puguen suscitar-se en la preparació, resolució i execució del contracte entre l'administració i l'urbanitzador, així com aquelles que puguen resultar de l'aplicació i interpretació d'estes bases.  
Antella, 3 d'agost de 2006.. L'alcaldessa: María Isabel Giménez Candel.